Maxamedow, waxaan filayaa inaad xasuusantahay habeen habeennada ka mida ayaan kula soo hadlay, waxaan kuu sheegay in arrinta maherka iyo arooska dib loo dhigo, ilaa muddo shan iyo toban maalmood, anigoo ooyaya oo codkeygu aad u hooseeyo, waxa aan intaa kuu raaciyay, in ay igu soo koradhay arrin filanwaa ah, taasoo madax xanuun iyo mushkilad igu abuurtay, sidaa darteed waxaan kugu idhi: “Waxaan doonayaa inaan Muqdisho aado, kaddibna si dhaqso ah usoo laabto”.
